Manzanares

Manzanares (Pomarbejoj) estas municipo de Hispanio, en la provinco de Ciudad Real, regiono de Kastilio-Manĉo.

Loĝantoj
La loĝantoj nomiĝas manzanareños. La censita populacio en 2010 estis de 19.242 loĝantoj kaj la denseco estas de 40,58 loĝ/km².

 Situo 
Manzanares estas situa en la suda parto de Kastilio-Manĉo en la komarko aŭ distrikto Manĉa Centro en la centra parto de la provinco de Ciudad Real al oriento, je altitudo de 654 m; je 51 km el Ciudad Real, provinca ĉefurbo kaj je 171 km el Madrido, ŝtata ĉefurbo. La areo de ties teritorio estas de 474.22 km². La geografiaj koordinatoj estas 38°59′47″N 3°22′23″Ok.

Ekonomio
Agrikulturo (cerealoj kaj vito) kaj brutobredado. Industrio de produktado de vino kaj fromaĝo. Rura turismo.

Historio
Ĝi kreiĝis en la 13a jarcento ĉirkaŭ kastelo konstruita de la Ordeno de Kalatravo por sekurigi la teritorion ĵus konkeritan al araboj. Tiu logo tiam gravis por kontrolo de la vojoj de gregotransporto norde-suden. Estas multaj vidindaj konstruaĵoj: kastelo, preĝejoj, urbodomo, tipaj konstruaĵoj ktp.

Dum la Hispana Milito de Sendependigo komence de la 19a jarcento kontraŭ la armeo de Napoleono okazis diversaj okazintaĵoj en la vilaĝo kaj ĉirkaŭaĵoj. Nune la urbo moderniĝas: estas fervojo kaj aŭtoŝoseoj.

Vidindaĵoj
 Nobelaj domoj kun fasadaj blazonoj.
 Preĝejo de Virgulina Ĉieliro.
 Kastelo de Manzanares.

Notoj

Vidu ankaŭ
 Municipoj de la provinco de Ciudad Real
 Manzanares (stacidomo)


Kategorio:Kastilio-Manĉo
Kategorio:Municipoj de Ciudad Real
Kategorio:Provinco de Ciudad Real